ΑΠΟΦΑΣΕΙΣ
Αριθμ. απόφ. 6/127/13.02.2025
Μετονομασία του Εργαστηρίου Μελέτης και
Έρευνας Πρώιμης Νεοελληνικής Γραμματείας
Hans & Niki Eideneier σε Εργαστήριο Βυζαντινής Δημώδους και Μεταβυζαντινής/Πρώιμης Νε-
οελληνικής Γραμματείας Hans & Niki Eideneier
του Τμήματος Ελληνικής Φιλολογίας της Σχολής Κλασικών και Ανθρωπιστικών Σπουδών
του Δ.Π.Θ. - Έγκριση Εσωτερικού Κανονισμού
Λειτουργίας.
Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ
ΠΑΝΕΠΙΣΤΗΜΙΟΥ ΘΡΑΚΗΣ
Αφού έλαβε υπόψη:
1. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
2. Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (Α’ 124).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
4. Τα άρθρα 76-78 του ν. 4727/2020 «Ψηφιακή Διακυβέρνηση [Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024] - Ηλεκτρονικές Επικοινωνίες [Ενσωμάτωση
στο Ελληνικό Δίκαιο της Οδηγίας (ΕΕ) 2018/1972] και
άλλες διατάξεις» (Α’ 184).
5. Την περ. ι της παρ. 4 του άρθρου 16 και τα άρθρα 46
και 47 του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141).
6. Το Παράρτημα 2 του Εσωτερικού Κανονισμού του
Δημοκριτείου Πανεπιστημίου Θράκης (Β’ 4751/2024)
που αφορά τον Κανονισμό Λειτουργίας Πανεπιστημιακών Εργαστηρίων του Δημοκριτείου Πανεπιστημίου
Θράκης.
7. Την υπό στοιχεία ΔΠΘ/ΕΦ/40083/1387/5-2-2025
(ΔΠΘ/ΑΔΥΚΔ/ΣΥΓΚ/40088/3814/822/5-2-2025 απόφαση της Συνέλευσης (υπ’ αρ. 8/14-1-2025 συν.) του
Τμήματος Ελληνικής Φιλολογίας της Σχολής Κλασικών
και Ανθρωπιστικών Σπουδών του Δ.Π.Θ., που αφορά
στη μετονομασία του Εργαστηρίου Μελέτης και Έρευνας Πρώιμης Νεοελληνικής Γραμματείας Hans & Niki
Eideneier σε Εργαστήριο Βυζαντινής Δημώδους και
Μεταβυζαντινής/Πρώιμης Νεοελληνικής Γραμματείας
Hans & Niki Eideneier του Τμήματος Ελληνικής Φιλολογίας της Σχολής Κλασικών και Ανθρωπιστικών Σπουδών
του Δ.Π.Θ. και στην έγκριση του Εσωτερικού Κανονισμού
Λειτουργίας του.
8. Την υπό στοιχεία ΔΠΘ/ΕΦ/35002/1199/14-1-2025
αίτηση της Μαρίας Τζιάτζη, Καθηγήτριας του Τμήματος
Ελληνικής Φιλολογίας της Σχολής Κλασικών και Ανθρωπιστικών Σπουδών του Δ.Π.Θ.
9. Την υπό στοιχεία ΔΠΘ/ΔΔΚ/49226/5961/27-11-2019
(Β’ 5004) πράξη του Πρύτανη του Δ.Π.Θ. Καθηγητή Αλέξανδρου Πολυχρονίδη, που αφορά στη μετονομασία του
Εργαστηρίου Μελέτης και Έρευνας Πρώιμης Νεοελληνικής Γραμματείας του Τμήματος Ελληνικής Φιλολογίας
της Σχολής Κλασικών και Ανθρωπιστικών Σπουδών του
Δ.Π.Θ. σε Εργαστήρι Μελέτης και Έρευνας Πρώιμης Νεοελληνικής Γραμματείας H. & N. Eideneier» και «Laboratory
of Early Modern Greek Literature Study and Research
H. & N. Eideneier» και τα ακρωνύμια «ΠρώΝΕΓ.ΕΜΕ» και
«emg.Lab» και στην έγκριση του Εσωτερικού Κανονισμού Λειτουργίας του.
10. Την υπό στοιχεία ΔΠΘ/ΣΥΓΚ/49226/2030/
11-6-2019 (υπ’ αρ. 23/14/6-6-2019 συν.) απόφαση της
Συγκλήτου του Δ.Π.Θ., με την οποία εγκρίνεται η μετονομασία του Εργαστηρίου Μελέτης και Έρευνας Πρώι-
μης Νεοελληνικής Γραμματείας του Τμήματος Ελληνικής
Φιλολογίας της Σχολής Κλασικών και Ανθρωπιστικών
Σπουδών του Δ.Π.Θ. σε Εργαστήρι Μελέτης και Έρευνας
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
24 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1985
25.04.2025 12:48:47
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
Πρώιμης Νεοελληνικής Γραμματείας H. & N. Eideneier»
και «Laboratory of Early Modern Greek Literature Study
and Research H. & N. Eideneier» και τα ακρωνύμια «ΠρώΝΕΓ.ΕΜΕ» και «emg.Lab» και ο Εσωτερικός Κανονισμός
Λειτουργίας του.
11. Το υπό στοιχεία ΔΠΘ/ΕΦ/49223/1862/30-5-2019
(ΔΠΘ/ΔΔΚ/49226/5961/30-5-2019) έγγραφο του Τμήματος Ελληνικής Φιλολογίας της Σχολής Κλασικών και
Ανθρωπιστικών Σπουδών του Δ.Π.Θ., που αφορά στη
μετονομασία του Εργαστηρίου Μελέτης και Έρευνας
Πρώιμης Νεοελληνικής Γραμματείας.
12. Την υπό στοιχεία ΔΠΘ/ΔΔΚ/49790/5730/12-7-2018
(Β’ 3559) πράξη του Πρυτανεύοντα του Δ.Π.Θ. Καθηγητή
Σταύρου Τουλουπίδη, που αφορά στην ίδρυση του Εργαστηρίου με τις επωνυμίες (στα ελληνικά και στα αγγλικά)
«Εργαστήρι Μελέτης και Έρευνας Πρώιμης Νεοελληνικής Γραμματείας» και «Laboratory of Early Modern
Greek Literature Study and Research» και τα ακρωνύμια
«ΠρώΝΕΓ.ΕΜΕ» και “emg.Lab” του Τμήματος Ελληνικής
Φιλολογίας της Σχολής Κλασικών και Ανθρωπιστικών
Σπουδών του Δ.Π.Θ., και στην έγκριση του Εσωτερικού
Κανονισμού Λειτουργίας του.
13. Την υπό στοιχεία ΔΠΘ/ΣΥΓΚ/47439/2608/
12-6-2018 (υπ’ αρ. 205/58/31-5-2018 συν.) απόφαση της
Συγκλήτου του Δ.Π.Θ., που αφορά στην ίδρυση του Εργαστηρίου με τις επωνυμίες (στα ελληνικά και στα αγγλικά)
«Εργαστήρι Μελέτης και Έρευνας Πρώιμης Νεοελληνικής Γραμματείας» και «Laboratory of Early Modern Greek
Literature Study and Research» και τα ακρωνύμια «ΠρώΝΕΓ.ΕΜΕ» και “emg.Lab” στο Τμήμα Ελληνικής Φιλολογίας
της Σχολής Κλασικών και Ανθρωπιστικών Σπουδών του
Δ.Π.Θ. και στην έγκριση του Εσωτερικού Κανονισμού
Λειτουργίας του.
14. Το υπό στοιχεία ΔΠΘ/ΕΦ/47290/1703/30-5-2018
(ΔΠΘ/ΔΔΚ/447439/5407/30-5-2018) έγγραφο του Τμήματος Ελληνικής Φιλολογίας της Σχολής Κλασικών και
Ανθρωπιστικών Σπουδών του Δ.Π.Θ., που αφορά στην
ίδρυση Εργαστηρίου με τις επωνυμίες (στα ελληνικά και
στα αγγλικά) «Εργαστήρι Μελέτης και Έρευνας Πρώιμης Νεοελληνικής Γραμματείας» και «Laboratory of Early
Modern Greek Literature Study and Research» και τα
ακρωνύμια «ΠρώΝΕΓ.ΕΜΕ» και “emg.Lab”.
15. Την υπό στοιχεία ΔΠΘ/ΔΔΚ/25927/2643/3-1-2023
(Υ.Ο.Δ.Δ. 4) διαπιστωτική πράξη εκλογής Πρύτανη και
ορισμού τεσσάρων (4) Αντιπρυτάνεων του Δ.Π.Θ. .
16. Την υπό στοιχεία ΔΠΘ/ΠΡ/27669/1883/18-1-2023
(Β΄267) πράξη του Πρύτανη του Δ.Π.Θ. που αφορά στον
καθορισμό του τομέα ευθύνης και των επιμέρους αρμοδιοτήτων των τεσσάρων (4) Αντιπρυτάνεων του Δημο-
κριτείου Πανεπιστημίου Θράκης και της σειράς αναπλήρωσης Πρύτανη, σύμφωνα με την παρ. 2 του άρθρου 15
του ν. 4957/2022 (Α’ 141).
17. Την υπό στοιχεία ΔΠΘ/ΑΔΥΚΔ/ΣΥΓΚ/34656/3306/
708/14-1-2025 πράξη του Πρύτανη περί ανασυγκρότησης της Συγκλήτου του Δημοκριτείου Πανεπιστημίου
Θράκης για το ακαδημαϊκό έτος 2024-2025.
18. Το γεγονός ότι από την εφαρμογή των διατάξεων της παρούσας απόφασης δεν προκαλείται επιπλέον
δαπάνη σε βάρος του κρατικού προϋπολογισμού ή του
τακτικού προϋπολογισμού του Δημοκριτείου Πανεπιστημίου Θράκης.
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφάσισε:
να εγκρίνει τη μετονομασία του Εργαστηρίου Μελέτης
και Έρευνας Πρώιμης Νεοελληνικής Γραμματείας Hans &
Niki Eideneier σε Εργαστήριο Βυζαντινής Δημώδους και
Μεταβυζαντινής/Πρώιμης Νεοελληνικής Γραμματείας
Hans & Niki Eideneier του Τμήματος Ελληνικής Φιλολογίας της Σχολής Κλασικών και Ανθρωπιστικών Σπουδών
του Δ.Π.Θ. και τον Εσωτερικό Κανονισμό Λειτουργίας, ο
οποίος έχει ως εξής:
Άρθρο 1
Μετονομασία
Μετονομάζεται το Εργαστήριο με τις επωνυμίες
(στα ελληνικά και στα αγγλικά) «Εργαστήρι Μελέτης
και Έρευνας Πρώιμης Νεοελληνικής Γραμματείας» και
«Laboratory of Early Modern Greek Literature Study and
Research» και τα ακρωνύμια «ΠρώΝΕΓ.ΕΜΕ» και “emg.
Lab” του Τμήματος Ελληνικής Φιλολογίας της Σχολής
Κλασικών και Ανθρωπιστικών Σπουδών του Δ.Π.Θ. (Φ.Ε.Κ.
ίδρυσης: Β’ 3559/2018) σε Εργαστήριο με τις επωνυμίες
(στα ελληνικά και στα αγγλικά) «Εργαστήρι Βυζαντινής
Δημώδους και Μεταβυζαντινής/Πρώιμης Νεοελληνικής
Γραμματείας Hans & Niki Eideneier» και «Laboratory of
Byzantine Vernacular Literature and Post-Byzantine/Early
Modern Greek Literature Hans & Niki Eideneier» και τους
διακριτικούς τίτλους (στα ελληνικά και στα αγγλικά) «Εργαστήρι Eideneier» και «Eideneier Lab».
Άρθρο 2
Αντικείμενο και σκοπός
Το «Εργαστήρι Eideneier» («Eideneier Lab») έχει ως
αντικείμενο τη μελέτη και έρευνα στα γνωστικά πεδία
της Βυζαντινής Δημώδους και της Μεταβυζαντινής/
Πρώιμης Νεοελληνικής Γραμματείας (τέλος 11ου αιώνα - 1669).
Σκοπός του Εργαστηρίου είναι:
1. Η υποστήριξη, προαγωγή και ενθάρρυνση της μελέτης και έρευνας στα γνωστικά πεδία της Βυζαντινής
Δημώδους και της Μεταβυζαντινής/Πρώιμης Νεοελληνικής Γραμματείας (φιλολογικές και γλωσσικές έρευνες
και μελέτες, κριτικές και χρηστικές εκδόσεις των λογοτεχνικών και των άλλων κειμένων της Βυζαντινής Δη-
μώδους Γραμματείας και της Μεταβυζαντινής/Πρώιμης
Νεοελληνικής Γραμματείας του φραγκοκρατούμενου
και του τουρκοκρατούμενου ελληνισμού, καθώς και του
ελληνισμού της διασποράς).
2. Η υποστήριξη, προαγωγή και ενθάρρυνση της μελέτης και έρευνας της Βυζαντινής Δημώδους και της
Μεταβυζαντινής/Πρώιμης Νεοελληνικής Γραμματείας
και από οποιαδήποτε άλλη επιστημονική και πολιτισμική
προσέγγιση (ιστορική, κοινωνική, λαογραφική, ανθρωπολογική, φιλοσοφική, ιστορίας της τέχνης κ.ά.).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
3. Η κάλυψη των διδακτικών και ερευνητικών αναγκών του Τμήματος Ελληνικής Φιλολογίας, καθώς και
των Τμημάτων που απαρτίζουν τη Σχολή Κλασικών και
Ανθρωπιστικών Σπουδών του Δ.Π.Θ., σε προπτυχιακό
και μεταπτυχιακό επίπεδο, σε θέματα που εμπίπτουν
στα γνωστικά αντικείμενα που θεραπεύει το Εργαστήριο.
4. Η ανάπτυξη καινοτόμων προγραμμάτων έρευνας και
διδασκαλίας για προπτυχιακούς και μεταπτυχιακούς φοιτητές και υποψήφιους διδάκτορες σε θέματα που εμπί-
πτουν στους επιστημονικούς τομείς του Εργαστηρίου,
όπως αυτοί προσδιορίζονται στην παρ. 1 του παρόντος.
Άρθρο 3
Δραστηριότητες
Το «Εργαστήρι Eideneier» («Eideneier Lab») ασκεί τις
ακόλουθες δραστηριότητες σύμφωνα με το άρθρο 49
του ν. 4957/2022 (Α’ 141):
1. Διεξάγει βασική και εφαρμοσμένη έρευνα στα γνωστικά του αντικείμενα με σκοπό την ανάπτυξη νέας γνώ-
σης και την απόκτηση τεχνογνωσίας τόσο σε θεωρητικό
όσο και σε πειραματικό - εφαρμοσμένο επίπεδο.
2. Συνάπτει συμφωνίες και συνεργάζεται, κατόπιν απόφασης του αρμοδίου οργάνου του Δ.Π.Θ., με Ανώτατα
Εκπαιδευτικά Ιδρύματα (Α.Ε.Ι.), Ερευνητικά Κέντρα/Ιδρύματα, Ν.Π.Δ.Δ., Ν.Π.Ι.Δ., κοινωνικούς και λοιπούς φορείς,
οργανισμούς και οργανώσεις, της ημεδαπής και της αλλοδαπής, εφόσον οι επιστημονικοί στόχοι τους συμπί-
πτουν ή είναι συναφείς με αυτούς του Εργαστηρίου.
3. Εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενά του.
4. Σχεδιάζει και εκτελεί ερευνητικά προγράμματα και
μελέτες που πραγματοποιούνται για ίδιο λογαριασμό ή
για λογαριασμό τρίτων και που έχουν άμεση σχέση με
τους επιστημονικούς τομείς του Εργαστηρίου, καθώς και
συμμετέχει σε συναφή με τους σκοπούς του Εργαστηρίου ερευνητικά προγράμματα άλλων φορέων.
5. Παρέχει εξειδικευμένες υπηρεσίες προς τρίτα φυσικά ή νομικά πρόσωπα, σύμφωνα με την ισχύουσα νομο-
θεσία και τον σκοπό του Ιδρύματος, και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α’ της παρ. 1 του άρθρου 14 του
ν. 4270/2014.
6. Αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του Ιδρύματος (εφεξής «Ε.Λ.Κ.Ε.»),
καθώς και την οργάνωση και παροχή επιμορφωτικών
προγραμμάτων μέσω του Κέντρου Επιμόρφωσης και Διά
Βίου Μάθησης στα γνωστικά αντικείμενά του.
7. Διοργανώνει συνέδρια, συμπόσια, ημερίδες, σεμινάρια, εργαστήρια (workshops), διαλέξεις, προγράμμα-
τα κατάρτισης, επιμορφωτικά προγράμματα και άλλες
επιστημονικές εκδηλώσεις σε θέματα που εμπίπτουν
στους ερευνητικούς τομείς του Εργαστηρίου, καθώς
και προσκαλεί Έλληνες και ξένους αναγνωρισμένους
επιστήμονες και άλλες προσωπικότητες, προκειμένου
να υποστηριχθεί η επιστημονική δραστηριότητα και η
πρόοδος των ερευνών του Εργαστηρίου.
8. Στεγάζει και ενισχύει τη δράση επιστημονικών ομάδων ή και μεμονωμένων επιστημόνων και την έρευνά
τους, εφόσον έχουν σχέση με τα γνωστικά αντικείμενά
του.
9. Προβαίνει στην έκδοση περιοδικών δημοσιευμάτων, πορισμάτων των ερευνών, πρακτικών συνεδρίων,
συμποσίων και ημερίδων, καθώς και αυτοτελών μελετών
αφιερωμένων στα γνωστικά αντικείμενα που μνημονεύονται στις παρ. 1 και 2 του άρθρου 2 του παρόντος, τα
οποία έχουν εκπονηθεί στο πλαίσιο των επιστημονικών
δραστηριοτήτων του Εργαστηρίου.
10. Θέσπισε και παρέχει υποτροφίες σε μεταπτυχιακούς φοιτητές, υποψήφιους διδάκτορες και υποψήφι-
ους μεταδιδάκτορες, οι οποίοι ειδικεύονται σε γνωστικά αντικείμενα που θεραπεύει το Εργαστήριο, εφόσον
υπάρξουν πόροι είτε από κληροδοτήματα, δωρεές και
χορηγίες προς το Εργαστήριο, είτε από οποιαδήποτε
άλλη νόμιμη πηγή εσόδων.
11. Συγκροτεί ιδιαίτερο Αρχείο, καθώς και έντυπη αλλά
και ηλεκτρονική βιβλιοθήκη, αφιερωμένα στα γνωστικά
αντικείμενα που μνημονεύονται στις παρ. 1 και 2 του
άρθρου 2 του παρόντος, καθώς και ξεχωριστή αρχειακή
συλλογή με το Αρχείο του μεγάλου χορηγού του Εργαστηρίου, Ομότιμου Καθηγητή Dr Hans Eideneier.
12. Αναπτύσσει οποιαδήποτε άλλη δραστηριότητα
που προάγει τη διδασκαλία, την επιστήμη και την έρευνα
στα γνωστικά αντικείμενα του Εργαστηρίου και συνεργάζεται με, ή/και παρέχει υπηρεσίες σε, φυσικά ή νομικά
πρόσωπα, σύμφωνα με τους σκοπούς, την αποστολή του
Δ.Π.Θ. και την κείμενη νομοθεσία.
Άρθρο 4
Προϋποθέσεις Παροχής Υπηρεσιών προς τρίτους
1. Το Εργαστήριο δύναται να παρέχει υπηρεσίες προς
τρίτους, εφόσον πληροί τις ακόλουθες προϋποθέσεις:
α) Έχει τουλάχιστον ένα (1) μέλος Διδακτικού Ερευνητικού Προσωπικού (Δ.Ε.Π.), του οποίου το γνωστικό
αντικείμενο είναι ταυτόσημο, ίδιο ή συναφές με το αντικείμενο των υπηρεσιών που παρέχει το Εργαστήριο,
β) δεν παρεμποδίζονται οι ερευνητικές και εκπαιδευτικές δραστηριότητες του Δ.Π.Θ. και της ακαδημαϊκής
μονάδας στην οποία εντάσσεται το Εργαστήριο,
γ) οι δραστηριότητες που αφορούν στην παροχή
υπηρεσιών δεν προκαλούν επιβάρυνση εις βάρος του
προϋπολογισμού του Δ.Π.Θ.,
δ) η κοστολόγηση των παρεχόμενων υπηρεσιών είναι
εύλογη και δίκαιη και το Εργαστήριο εφαρμόζει κοστοστρεφή μεθοδολογία τιμολόγησης επί των υπηρεσιών
αυτών,
ε) οι υπηρεσίες που παρέχονται είναι σύμφωνες με
τον σκοπό και το αντικείμενο του Εργαστηρίου, όπως
αυτός καθορίζεται στην απόφαση ίδρυσής του και τον
εσωτερικό κανονισμό λειτουργίας του,
στ) το προσωπικό του είναι κατάλληλα εκπαιδευμένο
και επαρκεί για την παροχή υπηρεσιών προς τρίτους.
2. Οι παρεχόμενες υπηρεσίες του Εργαστηρίου θα
πρέπει να πληρούν μία τουλάχιστον από τις ακόλουθες
προϋποθέσεις:
α) να παρουσιάζουν επιστημονικό ενδιαφέρον και να
προάγουν την εξέλιξη της επιστήμης,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
β) να ενισχύουν την εξωστρέφεια του Δ.Π.Θ.,
γ) να ωφελούν την κοινωνία και την οικονομία, να
ανταποκρίνονται στις αναπτυξιακές ανάγκες του Δ.Π.Θ.
και της χώρας, να προωθούν τη διάχυση της γνώσης,
την αξιοποίηση των αποτελεσμάτων της έρευνας, την
καινοτομία, τη βιώσιμη ανάπτυξη, την κοινωνική συνοχή
και να συμβάλλουν στην παραγωγική ανασυγκρότηση
της χώρας.
3. Με απόφαση της Επιτροπής Ερευνών του Δ.Π.Θ., κατόπιν εισήγησης του/της Διευθυντή/ντριας του Εργαστη-
ρίου, καθορίζεται το ακριβές ύψος της τιμής κάθε είδους
ομοειδών υπηρεσιών που παρέχονται προς απροσδιόριστο αριθμό φυσικών και νομικών προσώπων. Η εισήγη-
ση, πέραν των στοιχείων των παρ. 1 και 2, περιλαμβάνει:
α) το είδος και την περιγραφή κάθε υπηρεσίας,
β) την τιμή ανά είδος υπηρεσίας,
γ) το εύρος τιμολόγησης από τρίτους οικονομικούς
φορείς, εφόσον υπάρχουν, που προσφέρουν ταυτόσημες
υπηρεσίες, και
δ) οικονομοτεχνική ανάλυση κόστους της υπηρεσίας,
στην οποία περιλαμβάνεται υπολογισμός του κόστους
απασχόλησης προσωπικού, των αναλωσίμων και λοιπών
ειδών, των πάγιων δαπανών και της απόσβεσης εξοπλισμού.
4. Οι τιμές ταυτόσημων υπηρεσιών μεταξύ του «Εργαστηρίου Eideneier» («Eideneier Lab») ή άλλου πανε-
πιστημιακού εργαστηρίου του Δ.Π.Θ. δεν δύνανται να
διαφέρουν ουσιωδώς μεταξύ τους.
5. Αν παρέχονται υπηρεσίες από το Εργαστήριο, των
οποίων η διαδικασία κοστολόγησης ρυθμίζεται από την
κείμενη νομοθεσία, εφαρμόζεται η εν λόγω νομοθεσία.
Άρθρο 5
Διοίκηση - Διευθυντής/ντρια Εργαστηρίου
1. Το Εργαστήριο διευθύνεται από τον/την Διευθυντή/
ντριά του. Ως Διευθυντής/ντρια εκλέγεται μέλος Διδακτικού Ερευνητικού Προσωπικού (Δ.Ε.Π.), πλήρους απα-
σχόλησης, της βαθμίδας του Καθηγητή ή Αναπληρωτή
Καθηγητή, με την επιφύλαξη της παρ. 8 του άρθρου 48
του ν. 4957/2022 (Α’ 141). Η θητεία του/της Διευθυντή/
ντριας είναι τριετής.
2. Η επανεκλογή του ίδιου προσώπου στο αξίωμα του/
της Διευθυντή/ντριας του Εργαστηρίου επιτρέπεται χωρίς περιορισμό θητειών.
3. Δικαίωμα υποβολής υποψηφιότητας για το αξίωμα
του/της Διευθυντή/ντριας έχουν μέλη Δ.Ε.Π. που έχουν
τοποθετηθεί και υπηρετούν στο Εργαστήριο, θεραπεύουν τα γνωστικά πεδία της Βυζαντινής Δημώδους και της
Μεταβυζαντινής/Πρώιμης Νεοελληνικής Γραμματείας
(τέλος 11ου αιώνα - 1669) και έχουν εκλεγεί με αντίστοιχο γνωστικό αντικείμενο ή με το πλησιέστερο συναφές.
Άρθρο 6
Διαδικασία εκλογής Διευθυντή/ντριας
1. Η διαδικασία εκλογής του/της Διευθυντή/ντριας
του Εργαστηρίου ρυθμίζονται από τις διατάξεις του
άρθρου 48 του ν. 4957/2022 (Α’ 141). Η εκλογική διαδικασία πραγματοποιείται με καθολική, άμεση και μυστική
ψηφοφορία που διενεργείται αποκλειστικά ηλεκτρονικά
με τη χρήση του ειδικού πληροφοριακού συστήματος
με την ονομασία «Ψηφιακή Κάλπη ΖΕΥΣ» της ανώνυμης εταιρείας του Ελληνικού Δημοσίου με την επωνυμία
«Εθνικό Δίκτυο Υποδομών Τεχνολογίας και Έρευνας Α.Ε.»
(Ε.Δ.Υ.Τ.Ε. Α.Ε.).
2. Δεν επιτρέπεται να θέτουν υποψηφιότητα για τη
θέση του/της Διευθυντή/ντριας του Εργαστηρίου όσοι
αποχωρούν από την υπηρεσία λόγω συμπλήρωσης του
ανώτατου ορίου ηλικίας κατά τη διάρκεια της θητείας
για την οποία προκηρύσσεται η θέση, εκτός και αν στο
Εργαστήριο υπηρετεί ένα (1) μόνο μέλος Δ.Ε.Π. ή δεν
υπάρχει κανένας/καμία άλλος/άλλη υποψήφιος/α. Η κατοχή της θέσης του Διευθυντή/ντριας του Εργαστηρίου
δεν είναι ασυμβίβαστη με την κατοχή άλλου αξιώματος
μονομελούς οργάνου διοίκησης του Δ.Π.Θ. ή με την ιδιότητα μέλους συλλογικού οργάνου του Δ.Π.Θ.
3. Έως τη διενέργεια της πρώτης εκλογής, καθώς και
εάν δεν υπάρχουν υποψηφιότητες ή ελλείψει αυτού/αυτής, ο/η Διευθυντής/ντρια ορίζεται από τη Σύγκλητο,
σύμφωνα με τα οριζόμενα στην περ. ι’ της παρ. 4 του άρθρου 16 και την παρ. 7 του άρθρου 48 του ν. 4957/2022
(Α’ 141).
Άρθρο 7
Αρμοδιότητες Διευθυντή/ντριας
Ο/Η Διευθυντής/ντρια του Εργαστηρίου έχει τις ακόλουθες αρμοδιότητες:
α) προΐσταται και εποπτεύει τη λειτουργία του Εργαστηρίου,
β) μεριμνά για την εφαρμογή του Πρότυπου Εσωτερικού Κανονισμού Λειτουργίας των πανεπιστημιακών
εργαστηρίων, του Εσωτερικού Κανονισμού Λειτουργίας του Εργαστηρίου, του εσωτερικού κανονισμού του
Δ.Π.Θ. και των αποφάσεων των οργάνων του, καθώς και
για την τήρηση της νομοθεσίας,
γ) έχει την ιδιότητα του/της Επιστημονικά Υπευθύνου
σε έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους
ίδιους πόρους του Εργαστηρίου,
δ) εισηγείται προς τον/την Πρύτανη την τοποθέτηση
ή διάθεση διοικητικού προσωπικού του Δ.Π.Θ. για την
υποστήριξη του Εργαστηρίου,
ε) εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού και
λοιπού προσωπικού για τις ανάγκες του Εργαστηρίου,
στ) υπογράφει τις συμβάσεις που συνάπτει το Εργαστήριο για την παροχή υπηρεσιών προς τρίτους,
ζ) έχει την ευθύνη της καθημερινής λειτουργίας του
Εργαστηρίου και της επίβλεψης του προσωπικού,
η) συντονίζει κάθε εργασία, η οποία γίνεται στο πλαίσιο ερευνητικού προγράμματος ή άλλου έργου (ερευ-
νητικού, εκπαιδευτικού, επιμορφωτικού κ.λπ.) που έχει
αποφασισθεί, και καθορίζει την προτεραιότητα στην
προμήθεια και στη χρησιμοποίηση αναλωσίμων και οργάνων, καθώς και στη χρήση και κατανομή των χώρων,
σε περίπτωση που δεν υπάρχει άλλη σχετική απόφαση,
θ) επίσης, έχει την ευθύνη για την προστασία των οργάνων και των εγκαταστάσεων από βλάβες, την ασφαλή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
παραμονή του προσωπικού, των φοιτητών και επισκεπτών, την υποβολή στο οικείο Τμήμα του ετήσιου απο-
λογισμού δραστηριοτήτων του Εργαστηρίου, τη μέριμνα
για τη συνεργασία του Εργαστηρίου με συναφείς επιστημονικούς φορείς του εσωτερικού και εξωτερικού, τη μέ-
ριμνα για τη στελέχωση, την οικονομική διαχείριση, την
υπογραφή κάθε εγγράφου και την εκπροσώπηση του
Εργαστηρίου στα συλλογικά και μονοπρόσωπα όργανα
του Δ.Π.Θ. και γενικά την ευθύνη για την απρόσκοπτη
λειτουργία του Εργαστηρίου,
ι) ασκεί κάθε άλλη αρμοδιότητα που ορίζεται στον
Εσωτερικό Κανονισμό του Δ.Π.Θ. και στον Εσωτερικό
Κανονισμό λειτουργίας του Εργαστηρίου.
Άρθρο 8
Υποχρεώσεις του Εργαστηρίου προς το Δ.Π.Θ.
1. Στο πλαίσιο των δραστηριοτήτων του Εργαστηρίου,
το προσωπικό του (τακτικά και συνεργαζόμενα μέλη,
έκτακτο προσωπικό, κ.λπ.) οφείλει να τηρεί τον Εσωτερικό Κανονισμό Λειτουργίας του Δ.Π.Θ.
2. Το προσωπικό οφείλει να επιδεικνύει τη δέουσα επιμέλεια ως προς τη χρήση των υποδομών και του εξοπλι-
σμού του Εργαστηρίου.
3. Το Εργαστήριο οφείλει από τα έσοδά του να συντηρεί κατά προτεραιότητα τον εξοπλισμό και τους χώρους
όπου στεγάζεται.
4. Το Εργαστήριο οφείλει να παραχωρεί τους χώρους
και τον εξοπλισμό του (υπό την επίβλεψη και τις οδηγίες
του/της Διευθυντή/ντριας ή άλλου μέλους του Εργαστηρίου) για την κάλυψη των εκπαιδευτικών αναγκών του
Τμήματος, οι οποίες σε κάθε περίπτωση ικανοποιούνται
κατά προτεραιότητα. Το Εργαστήριο οφείλει να κάνει
ορθολογική χρήση των υποδομών του, ώστε η παροχή
υπηρεσιών προς τρίτους να μην αποβαίνει εις βάρος του
δημόσιου ερευνητικού και εκπαιδευτικού χαρακτήρα
του.
5. Σε κάθε επιστημονική δημοσίευση ή ανακοίνωση
αποτελεσμάτων έρευνας που εκπονήθηκε ολικά ή μερικά στο Εργαστήριο, θα πρέπει να γίνεται αναφορά σε
αυτό ως δομή του Δ.Π.Θ.
Άρθρο 9
Οικονομική διαχείριση πόρων.
1. Η οικονομική διαχείριση των πόρων που προέρχονται από την παροχή υπηρεσιών μέσω του Εργαστηρίου
πραγματοποιείται αποκλειστικά μέσω του Ειδικού Λογαριασμού Κονδυλίων Έρευνας του Δ.Π.Θ.
2. Τα έσοδα από την παροχή υπηρεσιών μέσω του
Εργαστηρίου εισπράττονται από τον Ε.Λ.Κ.Ε. του Δ.Π.Θ.
και εγγράφονται στον προϋπολογισμό έργου/προγράμματος του Εργαστηρίου και στον προϋπολογισμό του
Ε.Λ.Κ.Ε.
3. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών του Ε.Λ.Κ.Ε., καθορίζεται το ποσοστό παρακράτησης επί των εσόδων που
προέρχονται από την παροχή υπηρεσιών του Εργαστηρίου υπέρ του Ε.Λ.Κ.Ε. του Δ.Π.Θ. [άρθρο 237, παρ. 4 του
ν. 4957/2022 (Α’ 141)] και το ποσοστό που διατίθεται για
τη δημιουργία έργου για την κάλυψη ερευνητικών, αναπτυξιακών και λειτουργικών αναγκών του Εργαστηρίου,
στο οποίο ορίζεται ως Επιστημονικά Υπεύθυνος/η ο/η
Διευθυντής/ντρια του Εργαστηρίου.
4. Με απόφαση του Συμβουλίου Διοίκησης του Δ.Π.Θ.,
κατόπιν εισήγησης του/της Διευθυντή/ντριας του Εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του Εργαστηρίου στην Εταιρεία Αξιοποίησης
και Διαχείρισης της Περιουσίας του Δ.Π.Θ. Με όμοια απόφαση καθορίζεται το ποσοστό παρακράτησης επί των
πόρων του, το οποίο παρακρατάται υπέρ της Εταιρείας.
5. Οι πόροι που προέρχονται από την παροχή υπηρεσιών μέσω του Εργαστηρίου αποτελούν ιδιωτικούς πόρους
του Δ.Π.Θ. Ενδεικτικά δύνανται να καλύπτουν δαπάνες
για αμοιβές πρόσθετου ερευνητικού, επιστημονικού,
διοικητικού, τεχνικού και λοιπού προσωπικού του Εργαστηρίου, πρόσθετες αμοιβές των μελών του μόνιμου
προσωπικού του Εργαστηρίου, μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού
Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προ-
σωπικού (Ε.Τ.Ε.Π.) και διοικητικού προσωπικού, δαπάνες
μετακινήσεων, δημοσιεύσεων, οργάνωσης συνεδρίων,
καθώς και δημόσιων συμβάσεων για την προμήθεια αναγκαίων ειδών για την ορθή και εύρυθμη λειτουργία του
Εργαστηρίου και των δραστηριοτήτων του.
Άρθρο 10
Διαδικασία σύναψης συμβάσεων Παροχής
Υπηρεσιών
1. Το Εργαστήριο δύναται να παρέχει υπηρεσίες προς
φορείς του ιδιωτικού ή δημόσιου τομέα, της περ. α) της
παρ. 1 του άρθρου 14 του ν. 4270/2014, κατόπιν σύναψης σύμβασης παροχής υπηρεσιών, η οποία υπόκειται
υποχρεωτικά σε έγγραφο τύπο, εφόσον υπερβαίνει το
ποσό των δέκα χιλιάδων (10.000,00) ευρώ, μη συμπεριλαμβανομένου του αναλογούντος Φόρου Προστιθέ-
μενης Αξίας (Φ.Π.Α.). Οι συμβάσεις παροχής υπηρεσιών
εγκρίνονται από την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.), κατόπιν αιτήματος του/της Διευθυντή/ντριας του Εργαστηρίου ή
άλλου ενδιαφερομένου μέλους Διδακτικού Ερευνητικού
Προσωπικού (Δ.Ε.Π.) που υπηρετεί στο Εργαστήριο και
επιθυμεί να παράσχει υπηρεσίες μέσω του Εργαστηρίου.
Περίληψή τους αναρτάται στο πρόγραμμα «ΔΙΑΥΓΕΙΑ».
Με απόφαση της Επιτροπής Ερευνών του Ε.Λ.Κ.Ε. του
Δ.Π.Θ., δύναται να εγκρίνεται πρότυπο σχέδιο σύμβασης
παροχής υπηρεσιών για το Εργαστήριο ή άλλο ισοδύναμο έγγραφο, εφόσον το Εργαστήριο εφαρμόζει σύστημα
διασφάλισης ποιότητας.
2. Αν το είδος των υπηρεσιών ή του υπό ανάθεση έργου προϋποθέτει τη χρήση πόρων του Εργαστηρίου,
όπως εξοπλισμού, υποδομών και ανθρώπινου δυναμικού που υπηρετεί ήδη στο Εργαστήριο, για την έγκριση
της σύμβασης από την Επιτροπή Ερευνών του Ε.Λ.Κ.Ε.,
απαιτείται η προσκόμιση βεβαίωσης του/της Διευθυντή/
ντριας του Εργαστηρίου περί της δυνατότητας διάθεσης
των πόρων που απαιτούνται, ανά περίπτωση, για την
ορθή εκτέλεση της σύμβασης, χωρίς να παρακωλύεται
η εκπαιδευτική και ερευνητική δραστηριότητα του ΕρΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
γαστηρίου και της ακαδημαϊκής μονάδας στην οποία
αυτό εντάσσεται [παρ. 2 του άρθρου 52 του ν. 4957/2022
(Α’ 141)].
3. Οι συμβάσεις παροχής υπηρεσιών του Εργαστηρίου
περιλαμβάνουν κατ’ ελάχιστον τα ακόλουθα στοιχεία:
α) την επωνυμία του Δ.Π.Θ. και του Εργαστηρίου,
β) το είδος και την περιγραφή των υπηρεσιών,
γ) το συμβατικό τίμημα των υπηρεσιών,
δ) τη χρονική διάρκεια της σύμβασης,
ε) τον προτεινόμενο Επιστημονικό Υπεύθυνο σύμφωνα με το άρθρο 234 του ν. 4957/2022 (Α’ 141), για την
ορθή εκτέλεση του φυσικού και οικονομικού αντικειμένου της σύμβασης,
στ) τις υποχρεώσεις και τα δικαιώματα κάθε συμβαλλόμενου μέρους,
ζ) το δικαίωμα προβολής ή προώθησης του αντικειμένου ή των αποτελεσμάτων των υπηρεσιών που περι-
γράφονται στη σύμβαση από τον αντισυμβαλλόμενο
αποδέκτη των υπηρεσιών, καθώς και τα μέσα προβολής
ή προώθησης,
η) το έκτακτο ερευνητικό, επιστημονικό και λοιπό
προσωπικό, εφόσον κρίνεται αναγκαία η απασχόληση
έκτακτου προσωπικού για την ορθή υλοποίηση της
σύμβασης,
θ) ρήτρες εμπιστευτικότητας και εχεμύθειας, αν υφίσταται σχετική ανάγκη,
ι) κάθε άλλο στοιχείο που κρίνεται αναγκαίο για την
ορθή υλοποίηση της σύμβασης.
4. Μετά από την ολοκλήρωση της διαδικασίας σύναψης της σύμβασης, με απόφαση της Επιτροπής Ερευνών
του Ε.Λ.Κ.Ε., εγκρίνεται η αποδοχή διαχείρισης έργου/
προγράμματος από τον Ε.Λ.Κ.Ε. σύμφωνα με τους όρους
της σύμβασης παροχής υπηρεσιών.
5. Εφόσον το Εργαστήριο παρέχει υπηρεσίες, δύναται
μέσω του Ε.Λ.Κ.Ε. να συνάπτει συνεργασίες με φορείς της
περ. α) της παρ. 1 του άρθρου 14 του ν. 4270/2014 υπό
τη μορφή προγραμματικών συμβάσεων, με σκοπό την
παροχή υπηρεσιών, που εγκρίνονται με απόφαση του
Συμβουλίου Διοίκησης του Δ.Π.Θ. Αν το είδος των υπηρεσιών προϋποθέτει τη χρήση πόρων του Εργαστηρίου,
απαιτείται η προσκόμιση της βεβαίωσης της παρ. 2 του
παρόντος άρθρου.
6. Εφόσον το Εργαστήριο παρέχει υπηρεσίες, δύναται
να συμμετέχει μέσω του Ε.Λ.Κ.Ε. του Δ.Π.Θ., ως υποψήφιος οικονομικός φορέας, σε κάθε είδους διαγωνιστική
διαδικασία αναθετουσών αρχών για τη σύναψη δημόσιας σύμβασης με αντικείμενο την παροχή υπηρεσιών
σύμφωνα με τον ν. 4412/2016 όπως ισχύει. Για τον σκοπό
αυτόν ο Ε.Λ.Κ.Ε. δύναται να προβαίνει σε κάθε απαραίτητη ενέργεια ως υποψήφιος οικονομικός φορέας, σύμ-
φωνα με τον ν. 4412/2016 όπως ισχύει, συμπεριλαμβανομένης της διαδικασίας έκδοσης εγγυητικής επιστολής.
Αν ο Ε.Λ.Κ.Ε. αναδειχθεί ως ανάδοχος της διαγωνιστικής
διαδικασίας, με απόφαση της Επιτροπής Ερευνών, εγκρίνεται η σύναψη της δημόσιας σύμβασης και ακολουθεί
η αποδοχή διαχείρισης έργου/προγράμματος, με αντικείμενο την παροχή των υπηρεσιών που περιγράφονται
στη διαγωνιστική διαδικασία, με Επιστημονικό Υπεύθυνο
τον/τη Διευθυντή/ντρια του Εργαστηρίου ή άλλο μέλος
που υπηρετεί ή παρέχει τις υπηρεσίες του σε αυτό.
Άρθρο 11
Τοποθέτηση προσωπικού στο Εργαστήριο
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στο Εργαστήριο πραγματοποιείται σύμ-
φωνα με τις διατάξεις του άρθρου 50 του ν. 4957/2022
(Α’ 141), και με την προϋπόθεση ότι τα γνωστικά τους
αντικείμενα συμπίπτουν εν μέρει ή εξ ολοκλήρου με τα
γνωστικά αντικείμενα που θεραπεύει το Εργαστήριο.
Μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. που είναι τοποθετημένα στο Εργαστήριο δύνανται να παρέχουν τις υπη-
ρεσίες τους σε περισσότερα από ένα (1) πανεπιστημιακά
εργαστήρια του Δ.Π.Θ.
2. Στο Εργαστήριο δύναται να τοποθετείται διοικητικό
προσωπικό του Δ.Π.Θ., καθώς και να απασχολούνται και
οι ακόλουθες κατηγορίες προσωπικού:
α) επισκέπτες/επισκέπτριες καθηγητές/τριες και επισκέπτες/επισκέπτριες ερευνητές/τριες,
β) ερευνητές/τριες επί συμβάσει,
γ) επιστημονικοί συνεργάτες της παρ. 1 του άρθρου
58 του ν. 4957/2022 (Α’ 141),
δ) πρόσθετο ερευνητικό, επιστημονικό, διοικητικό,
τεχνικό και λοιπό προσωπικό με σύμβαση έργου ή εργασίας ορισμένου χρόνου σε περίπτωση εκτέλεσης έργων/
προγραμμάτων του Εργαστηρίου,
ε) προσωπικό του Δ.Π.Θ. για την εκτέλεση πρόσθετου
έργου επ’ αμοιβή,
στ) επιστήμονες της Ελλάδας ή της αλλοδαπής που
θεραπεύουν τα γνωστικά αντικείμενα που μνημονεύονται στις παρ. 1 και 2 του άρθρου 2 του παρόντος και
επιθυμούν να ενταχθούν στο Εργαστήριο,
ζ) εκπαιδευτικοί λειτουργοί της Δευτεροβάθμιας
Εκπαίδευσης, οι οποίοι υπηρετούν με απόσπαση στα
Τμήματα της Σχολής Κλασικών και Ανθρωπιστικών Σπουδών του Δ.Π.Θ. και έχουν ενδιαφέροντα συναφή με τους
σκοπούς του Εργαστηρίου,
η) υπάλληλοι αποσπασμένοι από τον δημόσιο τομέα
για τις ανάγκες του Εργαστηρίου, για όσο διάστημα διαρκεί η απόσπασή τους,
θ) προσωπικό που προβλέπεται από ειδικές νομοθετικές διατάξεις,
3. Η μισθοδοσία του προσωπικού της ως άνω παραγράφου δεν βαρύνει τον προϋπολογισμό του Δ.Π.Θ. και
καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του
Ε.Λ.Κ.Ε. του Δ.Π.Θ.
4. Εθελοντές προπτυχιακοί και μεταπτυχιακοί φοιτητές
και υποψήφιοι διδάκτορες δύνανται να απασχολούνται
αμισθί.
5. Στο Εργαστήριο δύναται να πραγματοποιείται πρακτική άσκηση στο πλαίσιο του Erasmus placement ή της
Πρακτικής Άσκησης των φοιτητών.
6. Στο Εργαστήριο εντάσσονται και επίτιμα μέλη, τα
οποία ορίζονται με απόφαση της Γενικής Συνέλευσης
του Τμήματος Ελληνικής Φιλολογίας του Δ.Π.Θ. μετά από
πρόταση του/της Διευθυντή/ντριας του Εργαστηρίου.
Προϋπόθεση είναι οι προτεινόμενοι να έχουν συνταξιΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
οδοτηθεί από την ερευνητική ή πανεπιστημιακή θέση
τους και να έχουν ασχοληθεί συστηματικά και επί μακρόν με τα γνωστικά αντικείμενα που μνημονεύονται
στις παρ. 1 και 2 του άρθρου 2 του παρόντος. Τα μέλη
Δ.Ε.Π., Ε.Ε.Π., Ε.Δ.Ι.Π., Ε.Τ.Ε.Π. που έχουν τοποθετηθεί στο
Εργαστήριο γίνονται, μετά τη συνταξιοδότησή τους, επίτιμα μέλη αυτόματα και χωρίς τυπική διαδικασία.
Άρθρο 12
Υποχρεώσεις των εργαζομένων
στην παροχή υπηρεσιών
1. Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
την εκτέλεση της υπηρεσίας του, να αφιερώνει σε αυτήν
ανεπιφύλακτα τις γνώσεις και την εμπειρία του εφαρμόζοντας τους κανόνες της τέχνης και της επιστήμης, και να
τηρεί τον Κώδικα Δεοντολογίας και Καλής Πρακτικής και
τον Κώδικα Ηθικής και Δεοντολογίας Ερευνών του Δ.Π.Θ.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον/στην Επιστημονικά Υπεύθυνο/η του Έργου, ο/η οποίος/α αναλαμβάνει τη σύνθεση της Ομά-
δας Εργασίας και την κατανομή του έργου στα μέλη της
ομάδας.
3. Ο/Η Διευθυντής/ντρια του Εργαστηρίου σε συνεργασία με τον/την Επιστημονικά Υπεύθυνο/η του Έργου
συντονίζει την απρόσκοπτη εκτέλεση του έργου παροχής υπηρεσιών και εξασφαλίζει ότι η παροχή υπηρεσιών
εκ μέρους των μελών του Εργαστηρίου δεν γίνεται σε
βάρος του κύριου έργου τους, που είναι το εκπαιδευτικό και το ερευνητικό έργο στο πλαίσιο λειτουργίας του
Δ.Π.Θ., υπό την έννοια ότι παρέχεται εκτός των ωρών
εργασίας κάθε μέλους του προσωπικού στο Δ.Π.Θ.
Άρθρο 13
Διαδικασίες και όροι ασφάλειας της εργασίας
και της υγιεινής των εργαζομένων
1. Το Εργαστήριο, με ευθύνη του/της Διευθυντή/ντριας, είναι υποχρεωμένο να εξασφαλίζει όλες τις προϋπο-
θέσεις για την ασφάλεια της εργασίας και της υγιεινής
των εργαζομένων και των εγκαταστάσεών του. Υποχρεούται επίσης να παρέχει στους εργαζόμενους όλα τα
μέσα ασφάλειας και να διατηρεί τον εξοπλισμό του σε
άριστη κατάσταση.
2. Το Εργαστήριο είναι υποχρεωμένο, με ευθύνη του/
της Διευθυντή/τριας, να διαθέτει όλα τα απαραίτητα
μέσα για την παροχή, σε περίπτωση ανάγκης, πρώτων
βοηθειών στους/ις εργαζόμενους/ες.
3. Η πρόσβαση στο Εργαστήριο επιτρέπεται στο εξουσιοδοτημένο προσωπικό μόνον, ενώ απαιτείται ευκρινής
σήμανση.
4. Το Εργαστήριο είναι υποχρεωμένο να φροντίζει με
συνέπεια για την τήρηση όλων των προβλεπόμενων κανόνων υγιεινής και καθαριότητας, τόσο στις εγκαταστά-
σεις του όσο και στον περιβάλλοντα χώρο.
Άρθρο 14
Πολιτική για την Προστασία
Διανοητικής Ιδιοκτησίας
1. Υπό την επιφύλαξη διαφορετικής ρύθμισης στον
νόμο, σχετικά με το περιουσιακό δικαίωμα επί προϊόντων
της διανοίας, το αποτέλεσμα των προγραμμάτων και
των έργων που εκπονούνται στο Εργαστήριο αποτελεί
διανοητική ιδιοκτησία του προσωπικού, του συνεργάτη
ή της ομάδας των συνεργατών που το παρήγαγαν. Σε
ειδικές περιπτώσεις παροχής υπηρεσιών προς τρίτους
ή έρευνας, είναι δυνατόν η ρύθμιση της ιδιοκτησίας επί
προϊόντων της διανοίας να αποτελέσει αντικείμενο διαπραγμάτευσης μεταξύ του/της Αναθέτοντος/Αναθε-
τούσης και του/της Επιστημονικά Υπευθύνου του έργου.
Η ειδική αυτή συμφωνία εγκρίνεται από την Επιτροπή
Ερευνών ύστερα από εισήγηση του/της Επιστημονικά
Υπευθύνου.
2. Τα δικαιώματα του προσωπικού του Εργαστηρίου
επί προϊόντων της διανοίας, εφ’ όσον η απονομή τους
διέπεται από το τυπικό σύστημα (λ.χ. δίπλωμα ευρεσιτεχνίας) κατοχυρώνονται στον Ο.Β.Ι. ή σε Διεθνείς Οργανι-
σμούς, με έξοδα του Εργαστηρίου, μετά από έγκριση της
Επιτροπής Ερευνών. Το ίδιο ισχύει και στην περίπτωση
που το προϊόν της διανοίας είναι αποτέλεσμα διεθνούς
συνεργασίας.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στο πλαίσιο των οποίων το Εργαστήριο αναλαμβάνει την εκτέλεση προγραμμάτων,
χωρίς τη δυνατότητα διαπραγμάτευσης του ζητήματος
της ιδιοκτησίας επί του προϊόντος της διανοίας, δεν ακολουθείται η παραπάνω διαδικασία, αλλά ενημερώνεται
η Επιτροπή Ερευνών, η οποία μπορεί να αρνηθεί την
υπογραφή τέτοιας σύμβασης.
4. Σε περίπτωση κατάρτισης σύμβασης παροχής υπηρεσιών με συμβαλλόμενο μέρος το Εργαστήριο, σε ει-
δικό άρθρο αυτής θα ρυθμίζεται η ιδιοκτησία επί του
προϊόντος διανοίας που είναι αποτέλεσμα της παρεχόμενης υπηρεσίας. Στην περίπτωση που το Δ.Π.Θ. είναι
δικαιούχος προϊόντος διανοίας και η απονομή του δικαιώματος βαίνει κατά το τυπικό σύστημα, το προϊόν της
διανοίας θα αξιολογείται από την Επιτροπή Μεταφοράς
Τεχνολογίας και Νεοφυούς Επιχειρηματικότητας [άρθρο
222 του ν. 4957/2022 (Α’ 141)], η οποία, αφού αξιολογεί
τη σημασία και τη δυνατότητα βιομηχανικής εφαρμογής
τους, εισηγείται ή όχι την κατοχύρωσή τους με Δίπλωμα
Ευρεσιτεχνίας (ΔΕ) ή Πιστοποιητικό Υποδείγματος Χρησιμότητας (ΠΥΧ).
Άρθρο 15
Γενικές Αρχές Επεξεργασίας Δεδομένων
Προσωπικού Χαρακτήρα
1. Το Εργαστήριο τηρεί τις γενικές αρχές επεξεργασίας
δεδομένων προσωπικού χαρακτήρα, σύμφωνα με το
άρθρο 57 του Εσωτερικού Κανονισμού του Δ.Π.Θ. Ειδικότερα, επεξεργάζεται δεδομένα προσωπικού χαρακτήρα
των φοιτητών, των φοιτητριών και των εργαζομένων του
τηρώντας τα εξής:
α) συλλέγει αρχικά και επεξεργάζεται στη συνέχεια
μόνο τα κατάλληλα, αναγκαία και επαρκή προσωπικά
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
δεδομένα για τους σκοπούς της εκπαίδευσης έχοντας
ως νομική βάση την εκπλήρωση καθήκοντος που εκτελείται προς το δημόσιο συμφέρον και επιπλέον για τους
εργαζόμενους την εκτέλεση σύμβασης,
β) διατηρεί τα δεδομένα προσωπικού χαρακτήρα των
φοιτητών και φοιτητριών για διάστημα έξι (6) μηνών
από τη λήξη του εργαστηριακού μαθήματος και δεν τα
διαβιβάζει σε τρίτους. Εντούτοις, είναι δυνατόν να τα
διατηρήσει και για μεγαλύτερο χρονικό διάστημα, εάν η
επεξεργασία των δεδομένων αυτών είναι απαραίτητη (i)
είτε για την τήρηση νομικής υποχρέωσης που επιβάλλει
την επεξεργασία βάσει διάταξης νόμου (ιδίως στο πλαίσιο των υποχρεώσεών του ως δικαιούχου υλοποίησης
συγχρηματοδοτούμενων προγραμμάτων ΕΣΠΑ κ.λπ.), (ii)
είτε για τη θεμελίωση, άσκηση ή υποστήριξη νομικών
αξιώσεων,
γ) λαμβάνει τα κατάλληλα τεχνικά και οργανωτικά
μέτρα, ούτως ώστε τα δεδομένα προσωπικού χαρακτήρα να υποβάλλονται σε επεξεργασία, κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον, το
Εργαστήριο επανεξετάζει περιοδικά την επάρκεια και
την αποτελεσματικότητα των μέτρων αυτών.
2. Το Εργαστήριο είναι υποχρεωμένο να φροντίζει
ώστε τα υποκείμενα των δεδομένων να μπορούν να
ασκήσουν για τα δικά τους δεδομένα προσωπικού χαρακτήρα τα εξής: (i) το δικαίωμα ενημέρωσης, (ii) το
δικαίωμα πρόσβασης στα δεδομένα, (iii) το δικαίωμα
διόρθωσης των δεδομένων, (iν) το δικαίωμα διαγραφής
των δεδομένων («δικαίωμα στη λήθη»), (ν) το δικαίωμα
περιορισμού της επεξεργασίας των δεδομένων, (νi) το
δικαίωμα αντίρρησης στην επεξεργασία των δεδομένων.
3. Τα υποκείμενα των δεδομένων, εάν πιστεύουν ότι τα
δεδομένα τους προσωπικού χαρακτήρα παραβιάζονται,
θα πρέπει να επικοινωνήσουν με τον Υπεύθυνο Προστασίας Δεδομένων του Πανεπιστημίου στο email: dpo@
duth.gr. Εάν θεωρούν ότι δεν έλαβαν ικανοποιητικές
απαντήσεις στα θέματά τους, μπορούν να υποβάλουν
καταγγελία στην Αρχή Προστασίας Δεδομένων Προσωπικού Χαρακτήρα μέσω της ιστοσελίδας www.dpa.gr.
4. Οι φοιτητές/τριες και οι εργαζόμενοι/ες στο Εργαστήριο οφείλουν να τηρούν τις πολιτικές ασφάλειας,
αποδεκτής χρήσης, καθώς και της προστασίας της ιδιωτικότητας και προσωπικών δεδομένων του Δ.Π.Θ.
5. Οι εργαζόμενοι/ες στο Εργαστήριο που έχουν συμβάσεις ορισμένου χρόνου ή άλλοι συνεργάτες που απα-
σχολούνται στο Εργαστήριο οφείλουν να δεσμεύονται
γραπτά με ρήτρες εμπιστευτικότητας. Ο/Η Επιστημονικά
Υπεύθυνος/η του Εργαστηρίου οφείλει να ελέγχει και να
εξασφαλίζει την παραπάνω δέσμευση.
6. Απαγορεύεται στους χρήστες των πληροφορικών
υποδομών του Εργαστηρίου να χρησιμοποιούν τις
υποδομές για την προσωρινή ή μεγαλύτερης διάρκειας
αποθήκευση ή διακίνηση περιεχομένου που δεν είναι
συμβατό με τη λειτουργία του Εργαστηρίου. Το Δ.Π.Θ.
έχει το δικαίωμα να προβεί ανά πάσα στιγμή σε έλεγχο
των πληροφορικών υποδομών του Εργαστηρίου μέσω
της Διεύθυνσης Μηχανοργάνωσης ή και του Υπολογιστικού Κέντρου - Κέντρου Διαχείρισης Δικτύων για τη
διερεύνηση παραβίασης του παρόντος Κανονισμού και
χωρίς την παρουσία των χρηστών. Η παραπάνω απαγόρευση δεν ισχύει για τους εργαζόμενους στο Εργαστή-
ριο. Το Δ.Π.Θ. διατηρεί το αντίστοιχο δικαίωμα ελέγχου
για τους εργαζόμενους, το οποίο θα πρέπει να διεξάγεται
παρουσία του εργαζομένου.
Άρθρο 16
Τηρούμενα Βιβλία
1. Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
α) βαθμολόγιο φοιτητών
β) βιβλίο πρωτοκόλλου
γ) βιβλίο πρακτικών και αποφάσεων
δ) βιβλίο περιουσιακών στοιχείων (πάγιος εξοπλισμός)
ε) αρχείο ερευνητικών προγραμμάτων
στ) αρχείο ερευνητικών δεδομένων
ζ) φάκελος ετήσιου απολογισμού δραστηριοτήτων
η) κατάλογος έντυπων και ηλεκτρονικών βιβλίων, περιοδικών, συλλογών, αρχειακού υλικού κ.ά.
2. Με απόφαση του/της Διευθυντή/ντριας μπορεί να
τηρείται και κάθε άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο.
Άρθρο 17
Πολιτική χρήσης του λογοτύπου
του Δ.Π.Θ., σφραγίδα του Εργαστηρίου
1. Το λογότυπο του Δ.Π.Θ. δύναται να χρησιμοποιηθεί χωρίς πρότερη άδεια και από το Εργαστήριο για τις
ακόλουθες χρήσεις:
α) παρουσιάσεις, αναφορές ή έντυπα που αφορούν
εκπαιδευτικές, ερευνητικές ή αναπτυξιακές δράσεις του
Εργαστηρίου,
β) δικτυακούς τόπους που δημιουργούνται από το
Εργαστήριο,
γ) όλες τις δράσεις επικοινωνίας του Εργαστηρίου, όπως κάρτες, δελτία τύπου, ενημερωτικά δελτία
(newsletter), κοινωνικά δίκτυα.
2. Χρήσεις που δεν αναφέρονται παραπάνω απαγορεύονται και απαιτείται η άδεια του Δ.Π.Θ.
3. Το Εργαστήριο χρησιμοποιεί σφραγίδα που φέρει
τον τίτλο του, τον διακριτικό τίτλο του και το λογότυπό
του, στην ελληνική ή στην αγγλική γλώσσα, κατά περίπτωση.
Άρθρο 18
Μεθοδολογία διασφάλισης ποιότητας
και διακρίβωσης οργάνων
Η μεθοδολογία διασφάλισης της ποιότητας και της
διακρίβωσης των οργάνων του Εργαστηρίου προβλέπει
τακτικούς ελέγχους των οργάνων σύμφωνα με τις ισχύουσες εθνικές, ευρωπαϊκές και διεθνείς προδιαγραφές.
Άρθρο 19
Χρήση των υποδομών του Εργαστηρίου
1. Η χρήση του Εργαστηρίου επιτρέπεται μόνο σε άτομα που ανήκουν στην ακαδημαϊκή κοινότητα του Δ.Π.Θ.
και, συγκεκριμένα, σε άτομα που ανήκουν στις εξής καΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
τηγορίες: (α) μέλη Δ.Ε.Π. και λοιποί/ές διδάσκοντες/ουσες, (β) προπτυχιακοί/ές και μεταπτυχιακοί/ές φοιτητές/
τριες, (γ) ερευνητές/τριες, (δ) τεχνικό και εκπαιδευτικό
προσωπικό, (ε) σπουδαστές/στριες και εκπαιδευτές/τριες προγραμμάτων επιμόρφωσης που διοργανώνει το
Δ.Π.Θ., (στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν το
Εργαστήριο μόνο μετά από άδεια του/της Διευθυντή/
ντριας του Εργαστηρίου.
3. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας που έχει θεσπίσει το Εργαστήριο, η Σχολή
ή το Δ.Π.Θ.
4. Η χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον/την Διευθυντή/ντρια προς τούτο. Κινητά όργανα
και σκεύη που παραδίδονται για τη διεξαγωγή εργασιών
πρέπει να επιστρέφονται, μετά από τη χρησιμοποίησή
τους, στην κατάσταση που είχαν παραδοθεί στους χρήστες.
Άρθρο 20
Διαδικασίες και όροι ασφάλειας
των πληροφοριών,
τήρηση επιχειρηματικού απορρήτου
1. Για την προστασία του επιχειρηματικού απορρήτου
και των συμφερόντων του αντισυμβαλλομένου Φορέα,
προβλέπεται ειδικό άρθρο στη σύμβαση παροχής υπηρεσιών, στο οποίο χαρακτηρίζεται ο βαθμός εμπιστευ-
τικότητας των πληροφοριών που θα πρέπει να διαθέσει
ο Φορέας για την ολοκλήρωση του έργου.
2. Οι πληροφορίες θα χαρακτηρίζονται είτε ως πληροφορίες ιδιαίτερα εμπιστευτικές είτε απλά ως εμπιστευ-
τικές είτε ως μη εμπιστευτικές. Στην πρώτη περίπτωση, το Εργαστήριο δεν θα έχει κανένα δικαίωμα άλλης
άμεσης ή έμμεσης χρήσης των πληροφοριών πέραν του
συγκεκριμένου έργου, στο οποίο θα αφορά η σύμβαση.
Στη δεύτερη περίπτωση, το Εργαστήριο θα μπορεί να
κάνει έμμεση χρήση των πληροφοριών με τους όρους
που προβλέπει η σύμβαση (δημοσιεύσεις, στατιστικές
μελέτες, έντυπα του Δ.Π.Θ. ή του Εργαστηρίου, ενημερωτικές εκδηλώσεις κ.ά.), ενώ, στην τρίτη περίπτωση, το
Εργαστήριο θα μπορεί να χρησιμοποιήσει τις πληροφορίες με όποιο τρόπο κρίνει σκόπιμο ότι εξυπηρετεί τους
σκοπούς του.
3. Σε κάθε περίπτωση απαγορεύεται να τεθεί ως όρος
στη σύναψη σύμβασης παροχής υπηρεσιών με τρίτους
ότι τα αποτελέσματα της εργασίας του Εργαστηρίου είναι απόρρητα.
Άρθρο 21
Διαχείριση και αποθήκευση υλικών
και πληροφοριών
1. Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης. Ο/Η Επιστημονικά Υπεύθυνος/η του κάθε
έργου θα έχει επίσης τη συνολική ευθύνη από πλευράς
του Εργαστηρίου για τον έλεγχο των αποθεμάτων (stock)
και τις διαδικασίες παραγγελιών.
2. Το προσωπικό του Εργαστηρίου έχει την ευθύνη της
διαχείρισης των υλικών και είναι υποχρεωμένο να λαμβάνει μέτρα για την ασφαλή φύλαξή τους σε κατάλληλους
χώρους και τη διατήρησή τους σε άριστη κατάσταση.
3. Για όλες τις υπηρεσίες που προσφέρει το Εργαστήριο προς τρίτους, διατηρεί πλήρες μηχανογραφημένο
αρχείο πληροφοριών.
4. Η διαχείριση και η αποθήκευση των πληροφοριών για κάθε έργο θα γίνεται από τον/την Επιστημονικά
Υπεύθυνο/η του Έργου, ο/η οποίος/α και θα είναι ο/η
αποκλειστικά υπεύθυνος/η έναντι του αντισυμβαλλόμενου για την τήρηση των σχετικών όρων του άρθρου
για το επιχειρηματικό απόρρητο.
5. Η εγκατάσταση ή απεγκατάσταση Hardware ή
Software στους Ηλεκτρονικούς Υπολογιστές του Εργαστηρίου επιτρέπεται μόνο από τα αρμόδια προς τούτο
όργανα του Τμήματος ή από εξουσιοδοτημένους τεχνικούς εταιρειών, οι οποίες έχουν αναλάβει την τεχνική
υποστήριξη ή προμήθεια εξοπλισμού. Η μετακίνηση
εξοπλισμού από τους χώρους του Εργαστηρίου απαγορεύεται, εκτός και αν αυτό γίνεται μετά από έγκριση των
αρμόδιων οργάνων του Τμήματος ή στο πλαίσιο ανάγκης
επισκευής. Στη δεύτερη περίπτωση, θα πρέπει να έχουν
εκδοθεί, με ευθύνη του Ειδικού Τεχνικού Προσωπικού
(Ε.Τ.Π.), τα σχετικά παραστατικά που κατά περίπτωση
προβλέπονται.
Άρθρο 22
Θέματα ηθικής και δεοντολογίας της έρευνας
1. Τα θέματα ηθικής και δεοντολογίας της έρευνας που
αφορούν τα έργα παροχής υπηρεσιών που υλοποιούνται από το Εργαστήριο τα επιλαμβάνεται η Επιτροπή
Ηθικής και Δεοντολογίας της Έρευνας (Ε.Η.Δ.Ε.), η οποία
λειτουργεί στο Δ.Π.Θ. με σκοπό να παρέχει σε ηθικό και
δεοντολογικό επίπεδο εγγύηση αξιοπιστίας των έργων.
2. Η διαδικασία υποβολής ερωτημάτων προς την
Ε.Η.Δ.Ε. επί θεμάτων ηθικής και δεοντολογίας της
έρευνας των έργων παροχής υπηρεσιών που χρήζουν
διερεύνησης, καθορίζεται με βάση τις διατάξεις του
ν. 4957/2022 (άρθρα 277-282) και τον Κανονισμό Αρχών
και Λειτουργίας της Ε.Η.Δ.Ε., που περιλαμβάνεται στον
Οδηγό Χρηματοδότησης και Διαχείρισης του Ε.Λ.Κ.Ε.
του Δ.Π.Θ. Στον ανωτέρω Κανονισμό εξειδικεύονται τα
έγγραφα που υποβάλλονται από τους/τις Επιστημονικά
Υπευθύνους (όπως αίτηση, ερωτηματολόγιο και έκθεση καταλληλόλητας) και η διαδικασία υποβολής τους,
καθώς και ο τρόπος λειτουργίας και λήψης αποφάσεων
της Ε.Η.Δ.Ε.
Άρθρο 23
Τίτλος
Ο τίτλος του Εργαστηρίου αναγράφεται σε κάθε έντυπό του, μαζί με τον διακριτικό του τίτλο. Ο τίτλος αυτός,
καθώς και τα στοιχεία του/της Διευθυντή/ντριας του
Εργαστηρίου, αναγράφονται στους χώρους του Δ.Π.Θ.,
όπου είναι εγκατεστημένο το Εργαστήριο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
Άρθρο 24
Έναρξη Ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως. Ο ισχύων
κατά τη δημοσίευση του παρόντος Εσωτερικός Κανονισμός του Εργαστηρίου διατηρείται σε ισχύ κατά το μέρος
που δεν προσκρούει στον παρόντα.
Η απόφαση αυτή να δημοσιευθεί στην Εφημερίδα της Κυβερνήσεως.
Ο Πρύτανης
ΦΩΤΙΟΣ ΜΑΡΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1985/24.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201985.pdf | Tokens: 44354]